**Fejér Megyei Önkormányzat Közgyűlésének**

**179/2015. (XI.26.) önkormányzati határozata**

**a Fejér megyei értékek népszerűsítéséhez köthető – civil szervezetek, egyesületek által benyújtandó – pályázatok támogatásáról**

Fejér Megye Közgyűlése megtárgyalta a „Javaslat a Fejér megyei értékek népszerűsítéséhez köthető – civil szervezetek, egyesületek által benyújtandó – pályázatok támogatására” című előterjesztést, és az alábbi határozatot hozta:

A Fejér Megyei Közgyűlés az előterjesztésben foglaltakat megismerve és az ott leírt indokokat elfogadva felhatalmazza elnökét, hogy a Fejér megyében működő civil szervezeteknek, egyesületeknek a megyében fellelhető és népszerűsítendő értékekhez is köthető pályázataihoz szükséges támogatásra irányuló megkeresés esetén – a Fejér Megyei Értéktár Bizottság előzetes véleményezése alapján - a Közgyűlés képviseletében pénzügyi kötelezettségvállalást nem tartalmazó támogatói nyilatkozatot kézjegyével lássa el.

A közgyűlés a megismételt szavazásra tekintettel a 176/2015. (XI.26.) számú önkormányzati határozatát egyidejűleg hatályon kívül helyezi.

**Felelős:** Dr. Molnár Krisztián

 a közgyűlés elnöke

**Határidő:** folyamatos

Székesfehérvár, 2015. november 26.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül: